KOMISSION ASETUS (ETY) N:o 937/68, annettu 10 päivänä heinäkuuta 1968, asetuksen N:o 470/67/ETY muuttamisesta interventioelinten haltuunottaman paddy- eli raakarii-sin laatujen ja määrien osalta



Virallinen lehti nro L 162 , 11/07/1968 s. 0012 - 0014

Suomenk. erityispainos Alue 3 Nide 2 s. 0090

Tanskank. erityispainos: Sarja I Alue 1968(I) s. 0233

Ruotsink. erityispainos Alue 3 Nide 2 s. 0090

Englannink. erityispainos: Sarja I Alue 1968(I) s. 0241

Kreikank. erityispainos: Luku 03 Nide 3 s. 0110

Espanjank. erityispainos: Luku 03 Nide 2 s. 0184

Portugalink. erityispainos: Luku 03 Nide 2 s. 0184



KOMISSION ASETUS (ETY) N:o 937/68, annettu 10 päivänä heinäkuuta 1968, asetuksen N:o 470/67/ETY muuttamisesta interventioelinten haltuunottaman paddy- eli raakariisin laatujen ja määrien osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon riisin yhteisestä markkinajärjestelystä 25 päivänä heinäkuuta 1967 annetun neuvoston asetuksen N:o 359/67/ETY(1), ja erityisesti sen 5 artiklan 5 kohdan, sekä katsoo, että markkinointivuosi 1967/1968 oli ensimmäinen, jonka aikana riisin yhteinen markkinajärjestely on ollut voimassa, ja tämän markkinointivuoden aikana saadut kokemukset osoittavat, että merkittäviä määriä riisiä, joka olisi voitu markkinoida yhteisössä, on tullut interventioon erityisesti markkinointivuoden ensimmäisten kuukausien aikana; tämä ilmiö koskee erityisesti pitkäjyväisiä riisejä, joita on tuotettu huomattavasti suurempia määriä kuin edellisten markkinointivuosien aikana, erityisesti niille interventiossa myönnettyjen korjausmäärien vuoksi, ja samaan aikaan yhteisön kysyntä ei ole kasvanut yhtä paljon kuin tuotanto, interventioon tulleiden merkittävien määrien takia olisi mukautettava erityisesti pitkäjyväisten riisien osalta interventioon vaadittavia laatuvaatimuksia markkinoiden todelliseen tilanteeseen ja muutettava tämän vuoksi seuraavasta markkinointivuodesta alkaen eräitä näistä vaatimuksista, jotka on vahvistettu interventioelinten paddy- eli raakariisin haltuunotosta ja niiden soveltamien korjausmäärien sekä hinnan korotusten ja alennusten vahvistamisesta 21 päivänä elokuuta 1967 annetussa komission asetuksessa N:o 470/67/ETY(2); saatujen kokemusten perusteella olisi lisäksi yksinkertaistettava intervention tavanomaista hallintaa muuttamalla siihen vaadittavia määrällisiä vaatimuksia, lisäksi yhteisössä korjataan nykyisin uusia riisilajikkeita, joita ei ole lueteltu asetuksen N:o 470/67/ETY luetteloissa yhteisön lajikkeista; sen vuoksi on tarpeen sisällyttää ne luetteloihin ottaen huomioon niiden laatuerot verrattuna asetuksessa jo lueteltuihin lajikkeisiin, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus N:o 470/67/ETY seuraavasti. 2 artikla Korvataan 1 artiklassa määrä 10 tonnia määrällä 20 tonnia. 3 artikla Korvataan 2 artiklan 2 kohta seuraavasti: "2. Paddy- eli raakariisiä pidetään laadultaan virheettömänä, aitona ja myyntikelpoisena, kun siinä ei ole epätavallista hajua tai eläviä hyönteisiä ja kun: - kosteuspitoisuus ei ole suurempi kuin 16,00 prosenttia; - jalostustuotos ei ole lyhytjyväisen riisin osalta pienempi kuin 14 prosenttiyksikköä ja muiden riisien osalta pienempi kuin 10 prosenttiyksikköä alle liitteessä III lueteltujen perustuotosten; - liitumaisten jyvien osuus ei ole lyhytjyväisen riisin osalta suurempi kuin 6 prosenttia ja muiden riisien osalta suurempi kuin 4 prosenttia; - punajuovaisten jyvien osuus ei ole lyhytjyväisen riisin osalta suurempi kuin 10 prosenttia ja muiden riisien osalta suurempi kuin 5 prosenttia; - täplikkäiden jyvien osuus ei ole lyhytjyväisen riisin osalta suurempi kuin 3 prosenttia ja muiden riisien osalta suurempi kuin 2 prosenttia; - laikukkaiden osuus ei ole lyhytjyväisen riisin osalta suurempi kuin 1 prosenttia ja muiden riisien osalta suurempi kuin 0,75 prosenttia; - kellanruskeiden jyvien osuus ei ole lyhytjyväisen riisin osalta suurempi kuin 1 prosenttia ja muiden riisien osalta suurempi kuin 0,50 prosenttia; - keltaisten jyvien osuus ei ole suurempi kuin 0,175 prosenttia." 4 artikla Korvataan liitteen 1 taulukko seuraavalla taulukolla: >TAULUKON PAIKKA> 5 artikla Korvataan liitteen II taulukko seuraavalla taulukolla: >TAULUKON PAIKKA> 6 artikla Korvataan liitteen III toinen taulukko seuraavalla taulukolla: >TAULUKON PAIKKA> 7 artikla Korvataan liitteen IV taulukko seuraavalla taulukolla: >TAULUKON PAIKKA> 8 artikla Tämä asetus tulee voimaan 1 päivänä syyskuuta 1968. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä 10 päivänä heinäkuuta 1968. Komission puolesta Puheenjohtaja Jean REY (1) EYVL N:o 174, 31.7.1967, s. 1 (2) EYVL N:o 204, 24.8.1967, s. 8